CELEX: 62015TN0434
Language: mt
Date: 2015-07-27 00:00:00
Title: Kawża T-434/15: Rikors ippreżentat fis-27 ta’ Lulju 2015 – Islamic Republic of Iran Shipping Lines a.o. vs Il-Kunsill

5.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/19
            
         Rikors ippreżentat fis-27 ta’ Lulju 2015 – Islamic Republic of Iran Shipping Lines a.o. vs Il-Kunsill
   (Kawża T-434/15)
   (2015/C 328/19)
   Lingwa tal-kawża: l-Ingliż
   
      Partijiet
   
   
      Rikorrenti: Islamic Republic of Iran Shipping Lines (Tehran, l-Iran); Hafize Darya Shipping Lines (HDSL) (Tehran); Safiran Payam Darya Shipping Lines (SAPID) (Tehran); Khazar Sea Shipping Lines (Anzali Free Zone, l-Iran); Rahbaran Omid Darya Ship Management Co. (Tehran); Irinvestship Ltd (Londra, ir-Renju Unit); u IRISL Europe GmbH (Hamburg, il-Ġermanja) (rappreżentanti: M. Taher, Solicitor, M. Malek, QC, u R. Blakeley, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tikkundanna lill-Kunsill iħallas lir-rikorrenti kumpens, f’ammont li għandu jiġi stabbilit matul din il-proċedura, iżda f’ammont ta’ mhux inqas minn USD 57 1 0 40  504, flimkien mal-interessi; u
            
         
               —
            
            
               tikkundanna lill-Kunsill iħallas l-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw motiv wieħed, li jallega li l-impożizzjoni mill-Kunsill tal-Unjoni Ewropea ta’ miżuri restrittivi fuq ir-rikorrenti kienet ksur suffiċjentement serju ta’ obbligi initiżi sabiex jagħtu drittijiet lir-rikorrenti u għaldaqstant ġiet stabbilita r-responsabbiltà mhux kuntrattwali tal-Unjoni Ewropea. Dan il-ksur kien il-kawża diretta ta’ danni materjali u mhux materjali sinjifikattivi lir-rikorrenti li għalihom huma intitolati jiġu kkumpensati.